Το Εργαστήριο Διοίκησης Ναυτιλιακών και Λιμενικών Επιχειρήσεων (ΕΔΙΝΑΛΕ) του Τμήματος Ναυτιλίας και Επιχειρηματικών Υπηρεσιών και το Εργαστήριο Διαχείρισης της Πληροφορίας (i4MLab) του Τμήματος Μηχανικών Οικονομίας και Διοίκησης του Πανεπιστημίου Αιγαίου σε συνεργασία με την FORTHcrs διοργανώνουν για 3η συνεχή χρονιά το «BlueHackathon 2017», στις 16 & 17 Δεκεμβρίου 2017, στο Ίδρυμα Ευγενίδου.

Ο τίτλος του φετινού διαγωνισμού είναι **«Συνδυασμένες Μεταφορές επιβατών και εμπορευμάτων σε νησιωτικές και παράκτιες περιοχές»** και στόχο έχει την ανάδειξη πρωτότυπων επιχειρηματικών προτάσεων που θα συμβάλλουν στην εξεύρεση λύσεων στο πρόβλημα της συνδεσιμότητας τόσο μεταξύ των νησιών όσο και με τις παράκτιες περιοχές της ηπειρωτικής χώρας.

Η διοργάνωση απευθύνεται σε νέους και νέες, φοιτητές και φοιτήτριες του Πανεπιστημίου Αιγαίου και των άλλων πανεπιστημίων της χώρας, με σκοπό την ανάδειξη της νεανικής επιχειρηματικότητας καθώς και την ενθάρρυνση δημιουργίας νέων επιχειρήσεων σε τομείς υψηλής προστιθέμενης αξίας, όπως αυτοί της Γαλάζιας Οικονομίας.

Παρακαλούμε δηλώστε συμμετοχή μέχρι την Τετάρτη 13/12/2017